APSTIPRINĀTS

VSIA „Paula Stradiņa klīniskā universitātes slimnīca”

 iepirkuma komisijas

2016.gada 21.oktobra sēdē

(protokols Nr.1)

*Atklāta konkursa*

# „ Veļas mazgāšana un ķīmiskā tīrīšana”

NOLIKUMS

**Iepirkuma identifikācijas numurs - PSKUS 2016/128**

***I VISPĀRĪGĀ INFORMĀCIJA***

1. **Iepirkuma identifikācijas numurs*:*****PSKUS 2016/128**
2. **Pasūtītājs:**

Valsts sabiedrība ar ierobežotu atbildību „Paula Stradiņa klīniskā universitātes slimnīca”, reģistrācijas Nr.40003457109, Pilsoņu iela 13, Rīga, LV-1002

1. **Iepirkuma priekšmets:**
	1. Veļas mazgāšana un ķīmiskā tīrīšana;
	2. Iepirkuma priekšmeta apraksts ir noteikts nolikuma Tehniskajā un finanšu piedāvājumā specifikācijā (Nolikuma 3.pielikums)
	3. CPV kods – [98310000-9](http://www.iub.gov.lv/iubcpv/parent/9386/clasif/main/) (*Mazgāšanas un ķīmiskās tīrīšanas pakalpojumi*)
	4. Iepirkuma priekšmets ir sadalīts 2 daļās:
		1. 1.daļa „Veļas mazgāšana”, kura ir sadalīta 6 (sešās) pozīcijās;
		2. 2.daļa „Veļas ķīmiskā tīrīšana”, kura ir sadalīta 6 (sešās) pozīcijās.
	5. Piedāvājumu var iesniegt par vienu vai abām Konkursa iepirkuma priekšmeta daļām.
	6. Pasūtītājs līguma darbības laikā negarantē plānotā apjoma pasūtīšanu – iepirkuma apjoms var tikt samazināts atbilstoši faktiskajai nepieciešamībai.
2. **Paredzamā kopējā līgumsumma par abām daļām**: līdz 267 769.00 EURbez PVN (iepirkuma priekšmeta 1.daļā - līdz 262769.00 EURbez PVN, iepirkuma priekšmeta 2.daļā – līdz 5000 EURbez PVN**).**
3. **Līguma izpildes laiks un vieta:**
	1. Līgumu darbības laiks –12 (divpadsmit) kalendārie mēneši no līguma noslēgšanas brīža, vai līdz līguma summas sasniegšanai, atkarībā no tā, kurš nosacījums iestājas pirmais;
	2. Līguma izpildes vietas:
		1. valsts sabiedrība ar ierobežotu atbildību „Paula Stradiņa klīniskā universitātes slimnīca”, adrese: Pilsoņu iela 13, Rīga, LV-1002;
		2. valsts sabiedrība ar ierobežotu atbildību „Paula Stradiņa klīniskā universitātes slimnīca” „Zobārstniecības un sejas ķirurģijas centrs”, Dzirciema iela 20, Rīga, LV-1007.
4. **Iepirkuma komisija** - iepirkumu organizē un realizē VSIA “Paula Stradiņa klīniskās universitātes slimnīcas” valdes izveidota iepirkuma komisija.
5. **Kontaktpersona** Par iepirkuma dokumentāciju un organizatoriska rakstura informāciju – Sanita Zarāne, tālrunis 67069719, fakss 67095312, e-pasta adrese: sanita.zarane@stradini.lv.
6. **Pretendenta iespējas iepazīties un saņemt konkursa nolikumu:**
	1. Nolikums ir brīvi un tieši elektroniski pieejams PSKUS mājas lapā internetā (http://www.stradini.lv). Nolikumu var saņemt arī PSKUS telpās, adrese: 2.korpuss, 8.kabinets, Pilsoņu iela 13, Rīga, Iepirkumu nodaļā darba dienās no plkst. 09:00 līdz 16:30, sākot ar dienu, kad paziņojums par konkursu publicēts Iepirkumu uzraudzības biroja oficiālajā mājas lapā līdz piedāvājumu iesniegšanas termiņa beigām.
	2. Saskaņā ar Publisko iepirkumu likuma 30.panta ceturto un piekto daļu Pasūtītājs papildu informāciju, informāciju par grozījumiem Konkursa dokumentos, kā arī citu informāciju, kas ir saistīta ar Konkursu, publicē savā tīmekļa vietnē [www.stradini.lv](http://www.stradini.lv) sadaļā „Iepirkumi”. Ieinteresētais piegādātājs uzņemas atbildību sekot līdzi iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas pasūtītāja mājas lapā pie attiecīgā nolikuma;
	3. pasūtītājs sniegs atbildes uz ieinteresēto piegādātāju uzdotajiem jautājumiem un sniegs papildu informāciju par iepirkuma dokumentācijā iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, ja ieinteresētie piegādātāji būs uzdevuši jautājumus vai pieprasījuši papildu informāciju laikus, t.i., tā, lai iepirkuma komisija varētu sniegt atbildi 5 (piecu) dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju mājaslapā internetā, kurā ir pieejami iepirkuma procedūras dokumenti, norādot arī uzdoto jautājumu;
	4. Piedāvājumu atvēršana notiks **2016.gada 19.decembrī plkst.10:00,** Iepirkumu daļā, Pilsoņu ielā 13, Rīgā, 2.korpusa 2.stāvā ;
	5. Ieinteresēto piegādātāju pārstāvji savlaicīgi (ne vēlāk kā vienu darba dienu pirms piedāvājumu atvēršanas sanāksmes) piesaka savu dalību piedāvājumu atvēršanas sanāksmē, iepriekš piesakoties pie nolikuma 7.punktā norādītās kontaktpersonas.
	6. Piedāvājumu atvēršanas sanāksme ir atklāta. Piedāvājumi tiek atvērti to iesniegšanas secībā. Komisija atver iesniegto piedāvājumu un no sējuma „Oriģināls” nolasa piedāvājuma pamatdatus: piedāvājuma iesniegšanas laiks, Pretendenta nosaukums, piedāvātā kopējā cena EUR, neieskaitot PVN.
	7. Piedāvājumu atbilstības pārbaudi un vērtēšanu Komisija veic slēgtās sēdēs.
7. **Piedāvājumu iesniegšanas datums, laiks un kārtība**
	1. Piedāvājums jāiesniedz ne vēlāk kā **līdz 2016. gada 19.decembra, plkst. 10:00,** pasūtītāja telpās, Iesniegšanas vieta – Valsts sabiedrība ar ierobežotu atbildību „Paula Stradiņa klīniskā universitātes slimnīca”, turpmāk – PSKUS, Iepirkumu daļā, Pilsoņu ielā 13, Rīgā, 2.korpusa 2.stāvā;
	2. pretendents iesniedz piedāvājumu personīgi vai atsūtot pa pastu. Nosūtot piedāvājumu pa pastu, pretendents uzņemas atbildību par piedāvājuma saņemšanu līdz nolikumā noteiktajam termiņam. Piedāvājumi pēc nolikumā norādītā iesniegšanas termiņa netiks pieņemti, bet pa pastu saņemtie piedāvājumi tiks nosūtīti atpakaļ pretendentam;
	3. Pretendentam ir tiesības prasīt apstiprinājumu, ka piedāvājums ir iesniegts, uz pretendenta sagatavotas veidlapas;
	4. Pretendents var iesniegt tikai vienu piedāvājuma variantu;
	5. Pretendents var iesniegt piedāvājumu par visu iepirkuma priekšmeta apjomu vai arī par atsevišķu iepirkuma priekšmeta daļu.
	6. Pretendents ir tiesīgs atsaukt iesniegto piedāvājumu, rakstveidā par to paziņojot pasūtītājam. Piedāvājuma atsaukšana nav grozāma, un tā izbeidz turpmāku pretendenta līdzdalību iepirkumā.
	7. Pretendentam pilnībā jāsedz piedāvājuma sagatavošanas un iesniegšanas izmaksas.

|  |  |
| --- | --- |
|  |  |

***II PIEDĀVĀJUMA NOFORMĒJUMS UN SATURS***

1. Piedāvājuma noformējuma prasības:
	1. piedāvājums jāievieto slēgtā, aizzīmogotā iepakojumā tā, lai tajā iekļautā informācija nebūtu redzama un pieejama līdz piedāvājumu atvēršanas brīdim;
	2. uz iepakojuma jānorāda:
		1. pieteikums iepirkumam „ Veļas mazgāšana un ķīmiskā tīrīšana”, ID Nr. PSKUS 2016/128;
		2. pretendenta nosaukums, reģistrācijas numurs, adrese, tālrunis, faksa numurs, e-pasts;
		3. pretendenta kontaktpersonas vārds, uzvārds un kontakttālrunis;
		4. atzīme: „Neatvērt līdz 2016.gada 19.decembra plkst.10:00”.
2. Piedāvājuma sagatavošana:
	1. Piedāvājums jāiesniedz **vienā iesietā sējumā**;
	2. Piedāvājums jāsagatavo latviešu valodā. Dokumentiem svešvalodā jāpievieno tulkojums latviešu valodā;
	3. Piedāvājumā ietvertajiem dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem, izdzēsumiem vai aritmētiskām kļūdām.
3. Piedāvājumam jābūt:
	1. cauršūtam tā, lai nebūtu iespējams nomainīt lapas, uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts cauršūto lapu skaits, ko ar savu parakstu un zīmoga/spiedoga nospiedumu apliecina pretendenta paraksttiesīgā persona vai tā pilnvarotā persona;
	2. Secīgi numurētām lapām;
	3. Pievienotam satura rādītājam.
4. Pretendents iesniedz parakstītu piedāvājumu. Ja piedāvājumu iesniedz juridiska persona, to paraksta pretendenta amatpersona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvarojuma dokumenta oriģinālu vai tā apliecinātu kopiju.
5. Ja piedāvājumu iesniedz personu apvienība, visus piedāvājumā iekļautos dokumentus paraksta Pieteikumā par piedalīšanos iepirkumā (Pielikums Nr.1) norādītais personu apvienības pārstāvis. Pieteikumu par piedalīšanos iepirkumā paraksta visas personas, kas iekļautas personu apvienībā, norādot katra personu apvienības biedra atbildības apjomu.
6. Pretendents piedāvājumu iesniedz **divos eksemplāros**: viens oriģināleksemplārs ar norādi ORIĢINĀLS, viena kopija ar norādi KOPIJA. Ja pastāvēs jebkāda veida pretrunas starp oriģinālu un kopiju, noteicošais būs oriģināls.
7. Pretendentam tehniskais un finanšu piedāvājums jāiesniedz arī elektroniskā veidā uz ārējā datu nesēja (USB zibatmiņa, CD, DVD disks ), Microsoft Word (\*.doc vai \*.docx) vai Microsoft Excel (\*.xls vai \*.xlsx) formātā. Uz ārējā datu nesēja ir jābūt atzīmei ar pretendenta nosaukumu un iepirkuma nosaukumu. Piedāvājumu kopijas (gan papīra formāta kopijas, gan elektroniskā kopija) ievietojamas Nolikuma 10.1. punktā minētajā iepakojumā. Ja dokumentārā veidā iesniegtā informācija atšķiras no elektroniskā formā iesniegtās, iepirkumu komisija vērtēs dokumentārā veidā iesniegto informāciju. Ja Pretendents piedāvājumā iekļauj informāciju, kas satur komercnoslēpumu, pretendents to norāda piedāvājumā.

**III Nosacījumi PRETENDENTA dalībai IEPIRKUMĀ un Kvalifikāciju apliecinošie dokumenti**

1. **Nosacījumi Pretendenta dalībai iepirkumā:**
	1. Pretendents ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs, ja šāda reģistrācija ir nepieciešama saskaņā ar attiecīgās valsts normatīvajiem aktiem. Lai pārbaudītu 17.1.punkta izpildi, par Latvijas Republikā reģistrētu Pretendentu reģistrāciju atbilstoši normatīvo aktu prasībām Komisija pārliecināsies Uzņēmumu reģistra datu bāzē. Pretendentam, kas nav reģistrēts komercreģistrā, jāiesniedz dokuments, kas apliecina tā reģistrāciju. Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām.
	2. Attiecībā uz Pretendentu nav iestājies kāds no Publisko iepirkumu likuma 39.1 pantā noteiktajiem izslēgšanas gadījumiem, tajā skaitā nepastāv tādi apstākļi, kuri Pretendentam liegtu piedalīties iepirkuma procedūrā saskaņā ar Publisko iepirkumu likuma prasībām.
	3. Nolikuma 17.2.punkts attiecas arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām, uz personālsabiedrības biedru, ja pretendents ir personālsabiedrība, uz pretendenta norādīto apakšuzņēmēju.
	4. Pretendents veļas mazgāšanā ievēro 2016.gada 16.februāra Ministru kabineta noteikumus Nr. 104 „Noteikumi par higiēniskā un pretepidēmiskā režīma pamatprasībām ārstniecības iestādē”.
	5. Pretendentam ir izsniegta atļauja B kategorijas piesārņojošai darbībai;
	6. Pretendentam ir Veselības inspekcijas vai Valsts aģentūras „Sabiedrības Veselības aģentūra” izdots atzinums par objekta gatavību darbības turpināšanai.
	7. Pretendentam iepriekšējo 3 gadu laikā ( 2013.gads, 2014.gads, 2015.gads un 2016.gads līdz piedāvājuma iesniegšanai) ir pieredze vismaz 1 (viena) līdzvērtīga saturā (veļas mazgāšanas pakalpojumu sniegšana ar savākšanu/piegādi ārstniecības iestādei/ -ēm nodrošinot pakalpojumu ne mazāk kā 12 mēneši nepārtraukti) un apjomā (vismaz ½ no Pasūtītāja tehniskajā specifikācijā norādītā plānotā nepieciešamā apjoma) pakalpojumu īstenošanā.
	8. Pretendenta rīcībā uz līguma slēgšanas brīdi ir trīskārtīgs veļas transportēšanas konteineru dienas skaits, lai varētu nodrošināt Pasūtītajam paredzētas mazgājamās veļas savākšanu, transportēšanu un piegādi.
2. **Iesniedzamo dokumentu saraksts:**
	1. pieteikums dalībai iepirkumā (sagatavots atbilstoši iepirkuma nolikuma 1. pielikumam);
	2. Apliecinājums par neatkarīgi izstrādātu piedāvājumu. Apliecinājumu paraksta Pretendenta amatpersona ar paraksta tiesībām vai pilnvarota persona. Ja pieteikumu dalībai konkursā iesniedz personu apvienība, Apliecinājumu aizpilda visas personas, kas ietilpst apvienībā. (sagatavots atbilstoši iepirkuma nolikuma 2. pielikumam);
	3. tehniskais un finanšu piedāvājums (sagatavots atbilstoši iepirkuma nolikuma 3. pielikumam);
	4. Pretendenta pieredzes apraksts atbilstoši nolikuma 17.7. punkta prasībai (sagatavots atbilstoši iepirkuma nolikuma 4. pielikumam);
	5. Ārvalstī reģistrēts pretendents, vai PIL 39.1panta pirmās daļas 9., 10. un 11.punktā minētā persona, kas reģistrēta vai pastāvīgi dzīvo ārvalstī, lai pierādītu, ka uz to nav attiecināmi PIL 39.1panta pirmajā daļā noteiktie izslēgšanas nosacījumi, var iesniegt attiecīgās kompetentās institūcijas izziņu (šāda izziņa nedrīkst būt vecāka par vienu mēnesi), kas apliecina, ka uz pretendentu, vai PIL 39.1panta pirmās daļas 9., 10. un 11.punktā minēto personu neattiecas PIL 39.1panta pirmajā daļā minētie gadījumi.
	6. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas PIL 39.1 panta pirmajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo kandidātu vai pretendentu neattiecas PIL 39.1 panta pirmajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai citas PIL 39.1 panta pirmajā daļā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.
	7. apliecinājums, ka pretendents spēj nodrošināt piedāvāto pakalpojumu par nemainīgu, Konkursā piedāvāto cenu visā līguma darbības laikā (iekļauts 1.pielikumā).
	8. apliecinājums, ka pretendents spēj nodrošināt un sniegt Pakalpojumu saskaņā ar iepirkuma priekšmetu, Tehnisko specifikāciju un Finanšu piedāvājumu (iekļauts 1.pielikumā);
	9. apliecinājums**,** ka pretendenta uzņēmumā ir nodrošinātas 2016. gada 16. februāra Ministru kabineta noteikumu Nr. 104 ”Noteikumi par higiēniskā un pretepidēmiskā režīma pamatprasībām ārstniecības iestādē” prasības, tai skaitā 2016. gada 16. februāra Ministru kabineta noteikumu Nr. 104 ”Noteikumi par higiēniskā un pretepidēmiskā režīma pamatprasībām ārstniecības iestādē” 30. punkta prasības (iekļauts 1.pielikumā).
	10. Pasūtītājam, saskaņojot pārbaudes laiku ar Pretendentu, ir tiesības pārbaudīt sniegtās informācijas patiesumu un pakalpojuma sniegšanas atbilstību konkursa dokumentācijā izvirzītajām prasībām, veicot pārbaudes uz vietas Pretendenta veļas mazgātavās/ķīmiskās tīrītavās;
	11. Pretendents ir saņēmis Valsts Vides dienesta vai citas kompetentas institūcijas izsniegtu atļauju B kategorijas piesārņojošai darbībai, kura ir spēkā (iesniedz Pretendenta apliecinātu atļaujas kopiju);
	12. Veselības inspekcijas vai Valsts aģentūras „Sabiedrības Veselības aģentūra” izdots atzinums par objekta gatavību darbības turpināšanai (iesniedz Pretendenta apliecinātu kopiju);
	13. Pretendentam jāiesniedz dokumentus, kas apliecina, ka tā uzņēmumā ir ieviesta **sertificēta veļas mazgāšanas kvalitātes sistēma,** kas atbilst noteiktiem Eiropas sertifikācijas standartiem un sertificējušas attiecīgas institūcijas, kuras atbilst Eiropas sertifikācijas standartiem. Pasūtītājs atzīst ekvivalentus sertifikātus, ko izdevušas institūcijas citās Eiropas Savienības dalībvalstīs, kā arī akceptē citus Piegādātāja iesniegtos pierādījumus par kvalitātes nodrošinājuma pasākumiem (ISSO sertifikāts vai analogs, vai uzņēmumā ieviestās kvalitātes nodrošināšanas sistēmas apraksts, pierādot kvalitātes vadības sistēmas atbilstību sertifikācijas institūciju prasībām)
	14. Pretendentam jāiesniedz **uzņēmuma vides pārvaldības sistēmas sertifikātu** vai citu dokumentu, kas apliecina vides pārvaldības sistēmu uzņēmumā.
	15. Ja Pretendents iesaista apakšuzņēmējus, Pretendentam jāiesniedz apakšuzņēmējiem izpildei nododamo līguma daļu un to apjomu ( %) aprakstu, ja to vērtība ir vismaz 20% no kopējās līguma vērtības. Papildus jāiesniedz spēkā esoši dokumenti, kas noslēgti ar Pretendentu un apliecina katra apakšuzņēmēja gatavību veikt tam izpildei nodotās līguma daļas (apliecināta sadarbības līguma kopija vai piekrišanas raksta oriģināls), kuri jāparaksta apakšuzņēmēja pārstāvim ar pārstāvības tiesībām vai tā pilnvarotai personai.
	16. apliecinājums, ka uz līguma slēgšanas brīdi Pretendenta rīcībā būs trīskārtīgs veļas transportēšanas konteineru dienas skaits, lai varētu nodrošināt Pasūtītajam paredzētas mazgājamās veļas savākšanu, transportēšanu un piegādi (iekļauts 1.pielikumā).
	17. apliecinājums, ka Pretendenta veļas mazgātavas brīvās jaudas ir vismaz 2 500 kg dienā (iekļauts 1.pielikumā).
	18. pretendents pievieno piedāvājumam izdrukas no VID elektroniskās deklarēšanas sistēmas par pretendenta un tā piedāvājumā norādīto apakšuzņēmēju (ja tādi ir) vidējām stundas tarifa likmēm profesiju grupās( „Izziņa par vidējo stundas tarifa likmi”) (saskaņā ar Publiskā iepirkuma likuma 48 panta 11 daļas nosacījumiem).

**Gadījumā, ja kādā no profesiju grupām vidējā stundas tarifa likme ir mazāka** (VID izdrukā pretī profesiju konkrētai grupai ir norāde ”Neatbilst”) vienlaikus lūdzam, saskaņā ar Publisko iepirkumu likuma 48.panta otrās daļas 6.punktu, iesniegt detalizētu paskaidrojumu par atšķirību starp Pretendenta vidējām stundu tarifa likmēm profesiju grupās un VID apkopotiem datiem par darba ņēmēju vidējām stundas tarifa likmēm profesiju.

1. Nosacījumi Pretendenta dalībai iepirkumā attiecas uz Pretendentu, vai personu apvienības dalībniekiem (ja piedāvājumu iesniedz personu apvienība). Dokumenti, kas apliecina Pretendenta atbilstību nolikumā noteiktajiem kritērijiem, jāiesniedz Pretendentam, vai visiem personu apvienības dalībniekiem (ja piedāvājumu iesniedz personu apvienība).
2. Pretendents ir atbildīgs par sniegto ziņu patiesumu. Ja iepirkuma komisija, pārbaudot šīs ziņas, noskaidro, ka tās neatbilst patiesībai, pretendents no tālākas līdzdalības iepirkumā tiek izslēgts.

**IV TEHNISKAIS UN Finanšu PIEDĀVĀJUMS**

1. Pretendentam tehniskais piedāvājums ir jāsagatavo un jāiesniedz atbilstoši tehniskā un finanšu piedāvājuma veidlapai (3. pielikums).
2. Pretendenta tehniskajam piedāvājumam pilnībā jāatbilst izvirzītajām tehniskās specifikācijas prasībām.
3. Pretendentam finanšu piedāvājums ir jāsagatavo un jāiesniedz atbilstoši tehniskā un finanšu piedāvājuma veidlapai (3. pielikums).
4. Cenu norāda eiro (EUR) bez pievienotās vērtības nodokļa (PVN) ar divām zīmēm aiz komata.
5. Cenā jāiekļauj visi ar pakalpojuma sniegšanu saistītie izdevumi, t.sk., administratīvās izmaksas (piemēram, transporta izdevumus, visa veida sakaru izmaksas, piegāde u.c.). Papildu izmaksas līguma darbības laikā netiks pieļautas.
6. Tehnisko piedāvājumu un Finanšu piedāvājumu paraksta nolikuma 13. punktā minētajā kārtībā.

**V Piedāvājumu vērtēšana**

1. Piedāvājumu izvērtēšanu iepirkumu komisija veic šādā kārtībā:
	1. piedāvājuma pārbaude saskaņā ar nolikuma II nodaļas prasībām. Ja iepirkuma komisija vērtēšanas procesā konstatēs tādu piedāvājuma neatbilstību nolikuma II nodaļas prasībām, kura var ietekmēt turpmāko lēmumu pieņemšanu attiecībā uz Pretendentu, iepirkuma komisija var pieņemt lēmumu par piedāvājuma tālāku nevērtēšanu;
	2. Pretendentu atlase:
		1. iepirkuma komisija pārbauda vai pretendents ir iesniedzis visus nolikuma III nodaļā pieprasītos dokumentus un tie atbilst nolikuma III nodaļā noteiktajiem kritērijiem;
		2. ja nav iesniegts kāds no nolikuma III nodaļā norādītajiem dokumentiem vai to saturs neatbilst nolikuma prasībām vai piedāvājums aizpildīts nepilnīgi, pretendents tiek izslēgts no turpmākās dalības iepirkumā un piedāvājums tālāk netiek vērtēts.
	3. iepirkuma komisija pārbauda pretendenta tehniskā un finanšu piedāvājuma atbilstību nolikuma IV nodaļā noteiktajām prasībām. Ja piedāvājums neatbilst izvirzītajām prasībām, pretendents tiek izslēgts no dalības iepirkumā.
2. Vērtējot Finanšu piedāvājumu, iepirkuma komisija pārbaudīs, vai piedāvājumā nav aritmētisku kļūdu. Ja iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā izmantos labotās cenas.
3. Vērtējot Finanšu piedāvājumu, iepirkuma komisija izvērtēs vai iesniegtais piedāvājums nav nepamatoti lēts saskaņā ar Publisko iepirkumu likuma 48.pantu.
4. Saskaņā ar Publisko iepirkumu likuma 48.panta trešo daļu tiks izvērtēts vai piedāvājums nav nepamatoti lēts, ja Komisija konstatēs, ka Pretendenta darba ņēmēju vidējā stundas tarifa likme kaut vienā no profesiju grupām pirmajos trijos gada ceturkšņos pēdējo četru gada ceturkšņu periodā līdz piedāvājuma iesniegšanas dienai ir mazāka par 80 procentiem (vai nesasniedz valstī noteikto minimālo stundas tarifa likmi) no darba ņēmēju vidējās stundas tarifa likmes attiecīgajā profesiju grupā valstī minētajā periodā pēc Valsts ieņēmumu dienesta apkopotajiem datiem, kas publicēti Valsts ieņēmumu dienesta mājaslapā internetā. Ja Pretendents kā nodokļu maksātājs ir reģistrēts pēdējo četru gada ceturkšņu periodā līdz piedāvājuma iesniegšanas dienai, ņem vērā darba ņēmēju vidējo stundas tarifa likmi periodā no nākamā mēneša pēc reģistrācijas mēneša līdz piedāvājuma iesniegšanas dienai.
5. Komisija par Pretendentu, kuram būtu piešķiramas līguma slēgšanas tiesības pārbaudīs vai uz Pretendentu, apakšuzņēmēju, personām, uz kuras iespējām pretendents balstās, personālsabiedrības biedru, ja Pretendents ir personālsabiedrība, nav attiecināms Publisko iepirkumu likuma 39.1 panta pirmās daļas izslēgšanas nosacījumi. Ja iepirkuma komisija Ministru kabineta noteiktajā informācijas sistēmā konstatēs, ka pretendentam (Latvijā reģistrētam vai Latvijā atrodas tā pastāvīgā dzīvesvieta) ir Publisko iepirkumu likuma 39.1 panta pirmās daļas 5.punktā minētais nodokļu parāds, iepirkuma komisija rīkosies saskaņā ar Publisko iepirkumu likuma 39.1 panta piektās daļas nosacījumiem.
6. Lai pārbaudītu, vai ārvalstī reģistrēts vai pastāvīgi dzīvojošs pretendents, vai Publisko iepirkumu likuma 39.1 panta pirmās daļas 7. punktā minētajai personai, kas reģistrēta vai patstāvīgi dzīvo ārvalstī, nav izslēdzams no dalības konkursā saskaņā ar Publisko iepirkuma likuma 391.panta pirmo daļu, pasūtītājs, izņemot Publisko iepirkuma likuma 391.panta vienpadsmitajā daļā minēto gadījumu, pieprasa, lai pretendents iesniedz attiecīgās ārvalsts kompetentās institūcijas izziņu, kas apliecina, ka uz pretendentu vai Publisko iepirkumu likuma 39.1 panta pirmās daļas 7. punktā minēto personu, kas reģistrēta vai patstāvīgi dzīvo ārvalstī neattiecas Publisko iepirkuma likuma 391.panta pirmajā daļā noteiktie gadījumi. Termiņu izziņu iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkuma procedūrā.
7. Tiks salīdzināta pretendentu piedāvātā cena katrā iepirkuma priekšmeta daļā, un par uzvarētāju katrā konkrētā daļā tiks atzīts pretendents, kura piedāvājums atbildīs nolikumā, tehniskajā un finanšu piedāvājumā izvirzītajām prasībām un būs ar zemāko piedāvāto cenu.
8. Ja vairākiem pretendentiem piedāvājumi būs ar vienādu viszemāko cenu, līguma slēgšanas tiesības tiks piešķirtas , pēc attiecīgo pretendentu pārbaudes atbilstoši Publisko iepirkumu likuma 46.panta ceturtajā daļā noteiktajam.

**VI LĪGUMA PROJEKTS**

1. Par katru iepirkuma priekšmeta daļu var tikt slēgts atsevišķs iepirkuma līgums pamatojoties uz iepirkuma nolikumu, tehnisko un finanšu piedāvājumu.
2. Līgumsaistību izpildes gaitā ir iespējamas pasūtītāja plānotā iepirkuma apjoma izmaiņas. Pakalpojuma apjoms līguma izpildes laikā tiks noteiks vadoties no pasūtītāja faktiskās nepieciešamības.
3. Pasūtītājs ir tiesīgs līguma izpildes laikā klātienē pārliecināties par veļas mazgāšanas procesa norisi atbilstoši nolikuma un tehniskās specifikācijas prasībām.
4. Pasūtītājs ir tiesīgs vienpusējā kārtā atkāpties no līguma, ja tiek samazināts finansējums līguma izpildei, par to rakstiski vienu mēnesi iepriekš brīdinot izpildītāju.
5. Līguma projekts (Nolikuma 5.pielikums) ir Nolikuma neatņemama sastāvdaļa. Līguma slēgšanas laikā Līguma projekts var tikt precizēts, veicot tajā nebūtiskus labojumus.
6. **Pielikumi:**

1. pielikums − Pieteikuma veidlapa par piedalīšanos iepirkumā uz 2 lp.;

2. pielikums – Apliecinājums par neatkarīgi izstrādātu piedāvājumu uz 2lp.;

3. pielikums – Tehniskais un finanšu piedāvājums uz 6lp;

4.pielikums – pieredzes apraksts uz 1lp;

5.pielikums - iepirkuma līguma projekts uz 6lp